Държавен вестник, бр. 75, 2002 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  75
5.2. еднократно концесионно възнаграждение за
покриване разходите на концедента и компенсиране
на разходите на трети лица по подготовката на конце-
сията 1050 лв., без ДДС, платимо при подписване на
концесионния договор;
5.3. годишното концесионно възнаграждение в раз-
мер 6 % от брутните приходи (без ДДС) на концесио-
нера за предходната година, но не по-малко от 60 000 лв.;
изплащането на годишното концесионно възнаграж-
дение ще започне 18 месеца след подписване на конце-
сионния договор; всяка годишна вноска е с падеж 31.III
на следващата година.
6. Основни права и задължения на концесионера:
6.1. основни задължения на концесионера:
а) да плаща на концедента дължимите концесион-
ни възнаграждения и вноски при условията и срокове-
те, определени в този договор;
б) да разработи и представи на концедента за съгла-
суване и одобряване в тримесечен срок от подписване
на концесионния договор комплексен проект с коли-
чествено-стойностна сметка, доказващ изпълнението на
предвидената в офертата инвестиционна програма, коя-
то става неразделна част от концесионния договор;
в) да изпълнява качествено и с грижата на добър
стопанин и извърши цялостно инвестиционната прог-
рама в срок 12 месеца от датата на разрешението за
строеж, но не по-късно от 18 месеца от сключване на
концесионния договор;
г) да осъществи транспортното захранване на обек-
та от изградените входове (изходи);
д) застрояването на площадката да отчита разли-
ката в денивелацията и да осигурява необходимата
видимост при движение в развръзката;
е) застрояването под основното съоръжение (над-
лез “Родопи) да осигурява свободен светъл габарит и
условия за нормално технологично обслужване, наб-
людение и контрол на конструкцията;
ж) да спазва изискванията, свързани с опазване на
околната среда, защитените със закон обекти (памет-
ници на културата) и обществения ред;
з) да не трансформира вида на обекта;
и) да не прехвърля на трети лица права и задъл-
жения по концесионния договор без съгласието на
концедента;
й) да застрахова обекта, отдаден на концесия, за
своя сметка и в полза на концедента;
к) да поеме текущите капиталови разходи, както и
разходите по поддържане и опазване на обекта;
л) инвестицията да бъде на стойност не по-малка
от 750 000 лв.; минималната задължителна инвестици-
онна програма да съдържа:
л.1. изграждане на:
търговски комплекс—сграда, метална конструк-
ция, едноетажна, със застроена площ около 600 кв. м,
включваща:
хале за годишен технически преглед на леки авто-
мобили и бусове;
реглаж на преден мост;
монтаж и демонтаж на гуми;
шоурум за гуми;
склад за гуми;
магазин—5 броя;
кафе-закусвалня;
битови помещения;
офис
охраняем паркинг с около 100 места за леки авто-
мобили;
автомивка с 4 клетки и смяна на масла, за обслуж-
ване на леки и лекотоварни автомобили—едноетажна
метална конструкция със ЗП 108 кв. м;
газстанция с 2 колонки; обслужваща сграда—ме-
тална конструкция, едноетажна, със ЗП около 100 кв.м;
л.2. полагане на асфалтови настилки—около
6700 кв.м;
л.3. полагане на декоративни настилки—около
1100 кв.м;
л.4. монтиране на осветление;
л.5. изграждане на В и К система;
л.6. озеленяване—около 1200 кв. м тревни площи;
15 бр. широколистни и иглолистни дървета; 50 бр. храсти;
л.7. маркировка;
6.2. основни права на концесионера:
а) изключително право на концесионера да експло-
атира обекта съгласно предназначението му;
б) да сезира концедента, когато трети лица наруша-
ват правата му, предоставени чрез договора, и да иска
намеса на концедента за отстраняване на нарушенията;
в) правото след изтичане на срока на концесионния
договор при равни други условия да бъде предпочетен
като концесионер за същия обект;
г) право на предсрочно изпълнение на задължения-
та по концесионния договор.
7. Права и задължения на концедента:
7.1. основни права на концедента са:
а) да получава дължимите от концесионера конце-
сионни възнаграждения при условия и срокове, опре-
делени в концесионния договор;
б) придобива право на собственост върху извърше-
ните от концесионера подобрения (съоръжения и инф-
раструктура) върху имота, както и пълната съпътства-
ща документация;
в) има право да прекрати едностранно договора за
концесия при неизпълнение от страна на концесионе-
ра на основни задължения и условия по концесията;
г) да контролира изпълнението на задължения-
та от страната на концесионера по концесионния
договор;
д) да има неограничен достъп до обекта, както и
правото да получава всякаква допълнителна информа-
ция и съответната документация;
7.2. основни задължения на концедента—да съдейс-
тва на концесионера при осъществяване правата си по
концесията.
8. В концесионния договор могат да бъдат включе-
ни и други права и задължения на страните извън по-
сочените.
9. Гаранции за изпълнение на задълженията на
концесионера по концесионния договор:
9.1. безусловни неотменяеми банкови гаранции от
първокласна българска банка за гарантиране изпълне-
нието на задължението за заплащане на концесионно-
то възнаграждение:
—първата година от сключване на концесионния
договор гаранцията е в размер 20 % от 60 000 лв. и се
представя в шестмесечен срок от сключването му;
—за всяка следваща година гаранцията е в размер
20 % от годишното концесионно възнаграждение, дъл-
жимо за съответната година, и се представя до 31 яну-
ари на обезпечената година;
9.2. за обезпечаване на задължението за изпълне-
ние на инвестиционната програма гаранцията е 10 %
от стойността на съгласуваните с концедента инвести-
ционни разходи.
10. Неустойки при неизпълнение, забавено или
лошо изпълнение от страна на концесионера на дого-
ворните задължения се предвиждат в самия концеси-
онен договор.
II. Възлага на кмета на общината да организира кон-
курса, като в конкурсната комисия да включи по един
представител от политически представителните групи
на общинските съветници, определен от ръководствата
им, и един нечленуващ в група общински съветник.
Председател: Стр. Дочков
43782